ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE

Nr.  59  din  28.11.2024
pentru aprobarea taxei de închiriere și a Regulamentului privind modalitatea de închiriere a
utilajului buldoexcavator, aflat în patrimoniul Comunei Blândești
 
Consiliul Local al comunei Blândeşti; judeţul Botoşani, întrunit în şedinţa ordinară din data de 28.11.2024
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
d) art. 7 din  Legea nr. 52/2003 – privind transparenţa decizională în administraţia publică, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului, constituind un aport pentru dezvoltarea colectivităţii; raportul nr. 4248/2024 ;
Văzând rapoartele  comisiilor de specialitate ale Consiliului Local al comunei Blândeşti; 


Ţinând cont de  prevederile art. 484 din Legea nr. 227/2015 privind Codul fiscal, cu modificările şi completările ulterioare; art. 20 alin. (1) lit. b), art. 27 şi art. 30 din Legea nr.273/2006 privind Finanţele publice locale, cu modificările şi completările ulterioare; 
În temeiul art. 129 alin. (1) și alin.(2) lit. c), alin. (6), lit. b), art. 139 și art. 196, alin. (1), lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRÂRE
 
Art.1. (1) Se aprobă închirierea a utilajului buldoexcavator , aflat în patrimoniul Comunei Blândești, judeţul Botoșani, pentru prestarea de lucrări specifice către persoane fizice și juridice cu domiciliul/sediul în comuna Blândești, județul Botoșani, care solicită închirierea acestui utilaj.  
 (2) Închirierea de face în baza Regulamentului aprobat conform anexei, care face parte integrantă din prezenta hotărâre.  
 
Art.2. (1) Se aprobă taxa de închiriere a utilajului buldoexcavator în cuantum de 150 lei/oră, închirierea făcându-se pentru minim o oră.   
 
Art.3. Cu ducerea la îndeplinire a prevederilor prezentei hotărâri se încredinţează Primarul comunei Blândești  și compartimentele de resort din cadrul Primăriei comunei Blândești .                                   
Preşedinte de şedinţă






Contrasemnează
Consilier local – Romică BĂGHICEANU



   Secretar general comună 

    
   






  
  Eduard-Dorel OROŞANU
CONSILIUL LOCAL BLÂNDEŞTI

                                                                              Anexă la Hotărârea nr. ___ din 28.11.2024
R E G U L A M E N T
privind modalitatea de închiriere a utilajului buldoexcavator, aflat în patrimoniul 
Comunei Blândești, județul Botoșani
Art.1 (1) În conformitate cu prevederile art. 484  din Legea nr. 227/2015 privind Codul fiscal, cu modificările și completările ulterioare, respective art. 30 din Legea nr. 273/2006 privind finanțele publice locale, pentru funcţionarea unor servicii publice locale, create în interesul persoanelor fizice şi juridice, Consiliul local al comunei Blândești, aprobă taxe speciale. 
 (2) Cuantumul taxei speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii. 
Art.2 Prevederile prezentului regulament stabilesc reguli de închiriere şi exploatare a utilajului buldoexcavator, aflat în patrimoniul Comunei Blândești, județul Botoşani, către persoanele fizice şi juridice cu domiciliul/sediul în comuna Blândești , pentru a efectua lucrări specifice.  
 Art.3 (1) În vederea obţinerii de venituri în scopul autofinanţării utilajului buldoexcavator, aflat în patrimoniul Comunei Blândești, județul Botoșani, se instituie taxa specială de închiriere a acestora prin hotărâre a Consiliului local.  
(2) Taxa specială de închiriere se poate ajusta anual de asemenea prin hotărâre a Consiliului local, în funcţie de evoluţia preţului la carburant, caracteristicile tehnice ale acestora, gradul de uzură şi a cheltuielilor de întreţinere şi funcţionare, pe bază de notă de fundamentare întocmită în acest sens.  Art.4 Procedura de închiriere este următoarea:  
· Solicitanţii depun o cerere scrisă la primărie, conform modelului din prezentul regulament, în care se va preciza numărul estimativ de ore pentru care se solicită închirierea utilajului, locaţia şi activităţile executate; 
· Cererea se supune aprobării primarului care va programa data şi ora deplasării utilajului, în funcţie de alte solicitări similare sau de necesităţile autorităţilor locale care au prioritate exclusivă;  
· Stabilirea taxei aferente timpului de închiriere estimate de solicitant, comunicarea valorii acesteia solicitantului, respectiv achitarea taxei la casieria instituţiei, se fac anterior începerii executării lucrărilor solicitate;  
· Închirierea buldoexcavatorului se face pentru minim o oră, cu fracţiuni de oră (minim jumătate de oră) pentru continuarea lucrării;  
· Taxarea perioadei de timp pentru închiriere începe cu ora deplasării utilajului din locul unde se află parcat şi se termină la ora la care acesta se reîntoarce la locul de parcare;   

Art.5 (1) Conducătorul utilajului va ţine o evidenţă privind:  
· numărul de ore de funcţionare, pe zile;  
· operaţiuni executate şi locaţia;  
· consumul de carburant, defalcat pe fiecare solicitare în parte (în situaţia în care în aceeaşi zi utilajul este închiriat de către două sau mai multe persoane fizice sau juridice diferite);   - cheltuieli de întreţinere.  
(2) Evidenţa prevăzută la alin. (1) se va viza de către viceprimarul comunei.  
(3) Conducătorul utilajului răspunde pentru exploatarea acestuia în condiţiile respectării caracteristicior tehnice, fără suprasolicitare care ar duce la uzura prematură. 
Art.6 Prevederile prezentului Regulament se completează cu dispozițiile legale în vigoare.  
Model cerere închiriere buldoexcavator 
 
Persoane fizice 
Subsemnatul/a …………………………………………………… domiciliat/ă în comuna 
Blândești , satul ………………., nr. …….., județul Botoșani, având CNP ……………………., în temeiul HCL Blândești  nr. ….. din …………… 
 
Persoane juridice 
  Subscrisa ......................................................................, având sediul social în comuna 
Blândești , satul ………………., nr. …….., județul Botoșani, având CUI ……………………., în temeiul HCL Blândești  nr. ….. din …………… 
 
formulez prezenta 
CERERE
Prin care solicit să îmi închiriați buldoexcavatorul, aflat în patrimoniul comunei Blândești, pentru a desfășura lucrări specifice, satul ……………….…….., comuna Blândești, județul Botoșani, constând în: 
………………………………………………………………………………………………………… …………………………………………………………………………………………………………
………………………………………………………………………………………………………… 
 
Durata estimativă a lucrărilor fiind de .................. ore. 
Data                                                                           Semnătura  
                    ...............................                                                   .......................................... 
Preşedinte de şedinţă






Contrasemnează
Consilier local – Romică BĂGHICEANU



   Secretar general comună 

    
   






  
  Eduard-Dorel OROŞANU
